3 หุ้นโรงไฟฟ้าเด้ง! รับราคาน้ำมันร่วง หนุนต้นทุนปรับลง
หุ้นโรงไฟฟ้าราคาเด้งกลับ! สวนตลาด คาดได้ประโยชน์จากราคาน้ำมันดิบที่ปรับตัวลงไปเกือบ 10% ทำให้คาดหวังว่าราคาต้นทุน หรือก๊าซธรรมชาติ น่าจะปรับตัวลงมาด้วย
หุ้นโรงไฟฟ้าราคาเด้งกลับ! สวนตลาด คาดได้ประโยชน์จากราคาน้ำมันดิบที่ปรับตัวลงไปเกือบ 10% ทำให้คาดหวังว่าราคาต้นทุน หรือก๊าซธรรมชาติ น่าจะปรับตัวลงมาด้วย
6 ก.ค. 2565

ผู้สื่อข่าวรายงานว่า วันนี้ (6 ก.ค. 65) ณ เวลา 11:01 น. ราคาหุ้นกลุ่มโรงไฟฟ้าปรับตัวขึ้นสวนดัชนีขาลง นำโดย บริษัท บี.กริม เพาเวอร์ จำกัด (มหาชน) หรือ BGRIM ราคาหุ้นอยู่ที่ระดับ 37.00 บาท บวก 2.00 บาท หรือ 5.71% ทำจุดสูงสุด 37.50 บาท ทำจุดต่ำสุด 35.50 บาท ด้วยมูลค่าการซื้อขาย 563.50 ล้านบาท
บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ราคาหุ้นอยู่ที่ระดับ 65.75 บาท บวก 1.25 บาท หรือ 1.94% ทำจุดสูงสุด 67.00 บาท ทำจุดต่ำสุด 65.50 บาท ด้วยมูลค่าการซื้อขาย 478.47 ล้านบาท
บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ราคาหุ้นอยู่ที่ระดับ 47.25 บาท บวก 0.75 บาท หรือ 1.61% ทำจุดสูงสุด 47.25 บาท ทำจุดต่ำสุด 46.25 บาท ด้วยมูลค่าการซื้อขาย 560.46 ล้านบาท
นายเวทิต ตั้งจินดากุล นักวิเคราะห์บริษัทหลักทรัพย์ เคจีไอ (ประเทศไทย) จำกัด (มหาชน) กล่าวว่า ราคาหุ้นกลุ่มโรงไฟฟ้าที่ปรับตัวขึ้นมาคาดได้ประโยชน์จากราคาน้ำมันดิบที่ปรับตัวลงไปเกือบ 10% ทำให้คาดหวังว่าราคาต้นทุน หรือก๊าซธรรมชาติ น่าจะปรับตัวลงมาด้วย
ขณะที่อัตราผลตอบแทนพันธบัตรรัฐบาล (บอนด์ยีลด์) ก็ปรับตัวลงต่ำกว่า 3% และจากความกังวลต่อเศรษฐกิจถดถอย จึงมีแรงซื้อเข้ามาในหุ้นกลุ่มปลอดภัยมากขึ้น โดยเฉพาะโรงไฟฟ้า
อย่างไรก็ตามแนะนำเข้าสะสมหุ้น GPSC ราคาเป้าหมาย 82 บาท และ BGRIM ราคาเป้าหมาย 41 บาท โดยมองว่าครึ่งหลังของปี 2565 จะดีกว่าครึ่งปีแรกจากการลดต้นทุนต่อเนื่องจากการทำ M&amp;A และได้ประโยชน์จากค่า Ft ที่เพิ่มขึ้น
 
 